મુંબઈ, 14 જૂન : બૉલીવુડ એક એવું ક્ષેત્ર છે કે જ્યાં સ્થાપિત થઈ ચુકેલ મોટાભાગના કલાકારો કે સ્ટાર્સનું પોતાનું સંઘર્ષભર્યુ અતીત છે. અમિતાભ બચ્ચનથી લઈ શાહરુખ ખાન સુધી અનેક એવા સ્ટાર-સુપરસ્ટાર છે કે જેમણે આ મુકામ હાસલ કરતા પહેલા મોટા સંઘર્ષો કર્યાં છે, તો અનેક એવા પણ કલાકારો છે કે જેઓ એક સ્થાપિત અભિનેતા બનતા પહેલા પણ આછેરી ઝલક બતાવી ચુક્યાં છે અને તે સમયે તેમને જોનાર લોકોને સ્વપ્નેય ખ્યાલ નહોતો કે ક્ષણમાત્ર માટે પડદા ઉપર દેખાતો આ ચહેરો ક્યારેક એક સ્ટાર તરીકે આપણી સામે આવશે.